title: Vykonávacie Nariadenie Komisie (EÚ) 2019/1883 z 8. novembra 2019, ktorým sa tristosiedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
                  11.11.2019

                  SK

                  Úradný vestník Európskej únie

                  L 290/15

         VYKONÁVACIE NARIADENIE KOMISIE (EÚ) 2019/1883
         z 8. novembra 2019,
         ktorým sa tristosiedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
         keďže:

                     (1)

                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

                     (2)

                     Dňa 5. novembra 2019 sankčný výbor Bezpečnostnej rady OSN rozhodol o vymazaní jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.

                     (3)

                     Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,

               PRIJALA TOTO NARIADENIE:

            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 8. novembra 2019

                  Za Komisiu

                  v mene predsedu

                  riaditeľ Útvaru pre nástroje zahraničnej politiky

            (1)  Ú. v. ES L 139, 29.5.2002, s. 9.

            PRÍLOHA
            V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťa tento záznam:

               „Mourad Ben Ali Ben Al-Basheer Al-Trabelsi [alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit]. Adresa: Libya Street č. 9, Manzil Tmim, Nabeul, Tunisko. Dátum narodenia: a) 20.5.1969; b) 2.9.1966; c) 2.9.1964; d) 2.4.1966; e) 2.2.1963; f) 4.2.1965; g) 2.3.1965; h) 9.2.1965; i) 1.4.1966; j) 1972; k) 9.2.1964; l) 2.6.1964; m) 2.6.1966; n) 2.6.1972. Miesto narodenia: a) Manzil Tmim, Tunisko; b) Líbya; c) Tunisko; d) Alžírsko; e) Maroko; f) Libanon. Štátna príslušnosť: Tunisko. Číslo cestovného pasu: a) G827238 (tuniský pas vydaný 1.6.1996, jeho platnosť sa skončila 31.5.2001), b) 05093588 (národné identifikačné číslo). Ďalšie informácie: meno matky je Mabrukah al-Yazidi. Dátum zaradenia do zoznamu v zmysle článku 7d ods. 2 písm. i): 12.11.2003.“


title: Vykonávacie nariadenie Komisie (EÚ) 2019/1940 z 15. novembra 2019, ktorým sa do registra chránených označení pôvodu a chránených zemepisných označení zapisuje názov Paški sir (CHOP)

text:
                  25.11.2019

                  SK

                  Úradný vestník Európskej únie

                  L 303/25

         VYKONÁVACIE NARIADENIE KOMISIE (EÚ) 2019/1940
         z 15. novembra 2019,
         ktorým sa do registra chránených označení pôvodu a chránených zemepisných označení zapisuje názov „Paški sir“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Chorvátska o zápis názvu „Paški sir“ do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Paški sir“ by sa mal zapísať do registra,

               PRIJALA TOTO NARIADENIE:

            Článok 1
            Názov „Paški sir“ (CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.3. Syry, ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. novembra 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 225, 5.7.2019, s. 33.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie Nariadenie Komisie (EÚ) 2020/172 zo 6. februára 2020 o obnovení povolenia 3-fytázy produkovanej mikroorganizmom Aspergillus niger (CBS 101.672) ako kŕmnej doplnkovej látky pre prasiatka (odstavené), ošípané vo výkrme, prasnice, kurčatá vo výkrme, morky vo výkrme, nosnice, kačice a všetky ostatné menšie druhy vtáctva, okrasné vtáky a o novom povolení pre kurčatá chované na znášku alebo na plemeno, morky chované na plemeno alebo pre plemenné sliepky a ciciaky, ktorým sa zrušujú nariadenia (ES) č. 243/2007, (ES) č. 1142/2007, (ES) č. 165/2008, (ES) č. 505/2008 a (EÚ) č. 327/2010 (držiteľ povolenia BASF SE) (Text s významom pre EHP)

text:
                  7.2.2020

                  SK

                  Úradný vestník Európskej únie

                  L 35/6

         VYKONÁVACIE NARIADENIE KOMISIE (EÚ) 2020/172
         zo 6. februára 2020
         o obnovení povolenia 3-fytázy produkovanej mikroorganizmom Aspergillus niger (CBS 101.672) ako kŕmnej doplnkovej látky pre prasiatka (odstavené), ošípané vo výkrme, prasnice, kurčatá vo výkrme, morky vo výkrme, nosnice, kačice a všetky ostatné menšie druhy vtáctva, okrasné vtáky a o novom povolení pre kurčatá chované na znášku alebo na plemeno, morky chované na plemeno alebo pre plemenné sliepky a ciciaky, ktorým sa zrušujú nariadenia (ES) č. 243/2007, (ES) č. 1142/2007, (ES) č. 165/2008, (ES) č. 505/2008 a (EÚ) č. 327/2010 (držiteľ povolenia BASF SE)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     3-fytáza produkovaná mikroorganizmom Aspergillus niger (CBS 101.672) bola nariadením Komisie (ES) č. 243/2007 (2) povolená na 10 rokov ako kŕmna doplnková látka pre prasiatka (odstavené), ošípané vo výkrme a kurčatá vo výkrme, nariadením Komisie (ES) č. 1142/2007 (3) pre nosnice a morky vo výkrme, nariadením Komisie (ES) č. 165/2008 (4) pre kačice, nariadením Komisie (ES) č. 505/2008 (5) pre prasnice a nariadením Komisie (EÚ) č. 327/2010 (6) pre menšie druhy vtáctva s výnimkou kačiek a pre okrasné vtáky.

                     (3)

                     Držiteľ povolenia predložil v súlade s článkom 14 ods. 1 nariadenia (ES) č. 1831/2003 v spojení s jeho článkom 7 žiadosť o obnovenie povolenia 3-fytázy produkovanej mikroorganizmom Aspergillus niger (CBS 101.672) ako kŕmnej doplnkovej látky pre prasiatka (odstavené), ošípané vo výkrme, prasnice, kurčatá vo výkrme, nosnice, morky vo výkrme, kačice a iné menšie druhy vtáctva a okrasné vtáky, ako aj o povolenie nového použitia pre kurčatá chované na znášku alebo na plemeno, morky chované na plemeno alebo plemenné sliepky a ciciaky, v ktorej požiadal o zaradenie uvedenej doplnkovej látky do kategórie doplnkových látok „zootechnické doplnkové látky“. K žiadosti boli priložené údaje a doklady vyžadované podľa článku 7 ods. 3 a článku 14 ods. 2 uvedeného nariadenia.

                     (4)

                     Európsky úrad pre bezpečnosť potravín (ďalej len „úrad“) v stanovisku z 26. februára 2019 (7) skonštatoval, že žiadateľ poskytol údaje preukazujúce, že doplnková látka spĺňa podmienky na udelenie povolenia. Úrad takisto dospel k záveru, že daná doplnková látka nemá negatívny účinok na zdravie zvierat ani životné prostredie. Zároveň skonštatoval, že daná doplnková látka je respiračný senzibilizátor a mala by sa považovať za potenciálny kožný senzibilizátor. Komisia sa preto domnieva, že by sa mali prijať primerané ochranné opatrenia s cieľom zabrániť negatívnemu účinku na zdravie ľudí, najmä pokiaľ ide o používateľov kŕmnych doplnkových látok. Úrad ďalej dospel k záveru, že uvedená doplnková látka je účinná pri zlepšovaní stráviteľnosti krmiva pre kurčatá chované na znášku alebo na plemeno, morky chované na plemeno alebo plemenné sliepky a ciciaky. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia 3-fytázy produkovanej mikroorganizmom Aspergillus niger (CBS 101.672) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

                     (6)

                     V dôsledku obnovenia povolenia 3-fytázy produkovanej mikroorganizmom Aspergillus niger (CBS 101.672) ako kŕmnej doplnkovej látky za podmienok stanovených v prílohe k tomuto nariadeniu by sa nariadenia (ES) č. 243/2007, (ES) č. 1142/2007, (ES) č. 165/2008, (ES) č. 505/2008 a (EÚ) č. 327/2010 mali zrušiť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje a obnovuje ako doplnková látka vo výžive zvierat.

            Článok 2
            Nariadenia (ES) č. 243/2007, (ES) č. 1142/2007, (ES) č. 165/2008, (ES) č. 505/2008 a (EÚ) č. 327/2010 sa zrušujú.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 243/2007 zo 6. marca 2007 o povolení 3-fytázy (Natuphos) ako kŕmnej doplnkovej látky (Ú. v. EÚ L 73, 13.3.2007, s. 4).

            (3)  Nariadenie Komisie (ES) č. 1142/2007 z 1. októbra 2007 o povolení nového používania 3-fytázy (Natuphos) ako kŕmnej doplnkovej látky (Ú. v. EÚ L 256, 2.10.2007, s. 20).

            (4)  Nariadenie Komisie (ES) č. 165/2008 z 22. februára 2008 o povolení nového použitia 3-fytázy (Natuphos) ako kŕmnej doplnkovej látky (Ú. v. EÚ L 50, 23.2.2008, s. 8).

            (5)  Nariadenie Komisie (ES) č. 505/2008 zo 6. júna 2008 o povolení nového použitia 3-fytázy (Natuphos) ako kŕmnej doplnkovej látky (Ú. v. EÚ L 149, 7.6.2008, s. 33).

            (6)  Nariadenie Komisie (EÚ) č. 327/2010 z 21. apríla 2010 o povolení nového použitia 3-fytázy ako kŕmnej doplnkovej látky pre všetky menšie druhy vtáctva s výnimkou kačiek a pre okrasné vtáky (držiteľ povolenia BASF SE) (Ú. v. EÚ L 100, 22.4.2010, s. 3).

            (7)  Vestník EFSA (EFSA Journal) (2019) 17(3):5640.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Jednotka aktivity/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: látky zvyšujúce stráviteľnosť

                        4a1600

                        BASF SE

                        3-fytáza
                        ES 3.1.3.8

                           Zloženie doplnkovej látky

                        3-fytáza produkovaná
                        mikroorganizmom Aspergillus niger (CBS 101.672)
                        s minimálnou aktivitou:
                        tuhá forma: 5 000  FTU  (1) /g
                        kvapalná forma: 5 000  FTU/ml

                           Charakteristika účinnej látky

                        3-fytáza produkovaná
                        mikroorganizmom Aspergillus niger (CBS 101.672)

                           Analytická metóda  (2)

                        kolorimetrická metóda merania anorganického fosfátu uvoľneného enzýmom zo substrátu fytátu

                        prasiatka
                        (ciciaky a odstavené)
                        prasnice

                        –

                        500 FTU

                                    1.

                                    V návode na použitie doplnkovej látky a premixov sa musia uviesť podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest a pokožky.

                        27. 2. 2030

                        ošípané vo výkrme

                        –

                        100 FTU

                        kurčatá vo výkrme
                        kurčatá chované na znášku/plemeno

                        –

                        375 FTU

                        nosnice
                        morky vo výkrme
                        morky chované na plemeno a plemenné sliepky
                        okrasné vtáky a všetky menšie druhy vtáctva s výnimkou kačiek

                        –

                        250 FTU

                        kačice

                        –

                        300 FTU

               (1)  1 FTU je množstvo enzýmu, ktorý uvoľní 1 mikromol anorganického fosfátu z fytátu sodného za minútu pri pH 5,5 a teplote 37 °C.

               (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/352 z 3. marca 2020, ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Ukrajiny v zozname tretích krajín, území, oblastí alebo jednotiek, z ktorých možno do Únie dovážať a cez jej územie prevážať určité komodity z hydiny v súvislosti s vysokopatogénnou vtáčou chrípkou (Text s významom pre EHP)

text:
                  4.3.2020

                  SK

                  Úradný vestník Európskej únie

                  L 65/4

         VYKONÁVACIE NARIADENIE KOMISIE (EÚ) 2020/352
         z 3. marca 2020,
         ktorým sa mení príloha I k nariadeniu (ES) č. 798/2008, pokiaľ ide o položku týkajúcu sa Ukrajiny v zozname tretích krajín, území, oblastí alebo jednotiek, z ktorých možno do Únie dovážať a cez jej územie prevážať určité komodity z hydiny v súvislosti s vysokopatogénnou vtáčou chrípkou
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4,
         so zreteľom na smernicu Rady 2009/158/ES z 30. novembra 2009 o veterinárnych podmienkach, ktorými sa spravuje obchodovanie s hydinou a násadovými vajcami v rámci Spoločenstva a ich dovoz z tretích krajín (2), a najmä na jej článok 23 ods. 1, článok 24 ods. 2 a článok 25 ods. 2,
         keďže:

                     (1)

                     Nariadením Komisie (ES) č. 798/2008 (3) sa stanovujú podmienky veterinárneho osvedčovania vzťahujúce sa na dovoz hydiny a výrobkov z hydiny (ďalej len „komodity“) do Únie a ich tranzitu cez jej územie vrátane skladovania počas prevozu. Stanovuje sa v ňom, že komodity sa môžu do Únie dovážať a cez jej územie prevážať len z tretích krajín, území, oblastí alebo jednotiek uvedených v stĺpcoch 1 a 3 tabuľky v časti 1 prílohy I k uvedenému nariadeniu.

                     (2)

                     V nariadení (ES) č. 798/2008 sa takisto stanovujú podmienky, na základe ktorých sa môže tretia krajina, územie, oblasť alebo jednotka považovať za krajinu, územie, oblasť alebo jednotku bez výskytu vysokopatogénnej vtáčej chrípky (HPAI).

                     (3)

                     Ukrajina je uvedená v časti 1 prílohy I k nariadeniu (ES) č. 798/2008 ako tretia krajina, z ktorej je z určitých častí jej územia v závislosti od výskytu HPAI povolené dovážať určité komodity z hydiny do Únie a prevážať ich cez jej územie. Uvedená regionalizácia bola stanovená v časti 1 prílohy I k nariadeniu (ES) č. 798/2008, zmeneného vykonávacím nariadením Komisie (EÚ) 2017/193 (4), v dôsledku potvrdenia ohnísk HPAI podtypu H5N8 30. novembra 2016 a 4. januára 2017.

                     (4)

                     Ukrajina oznámila ukončenie čistenia a dezinfekcie v nadväznosti na politiku likvidácie zvierat v oblastiach, v ktorých boli zistené ohniská HPAI v rokoch 2016 a 2017, a predložila informácie o opatreniach, ktoré prijala s cieľom zabrániť ďalšiemu šíreniu choroby a ktoré Komisia vyhodnotila. Na základe tohto hodnotenia sa dospelo k záveru, že uvedené ohniská boli odstránené a že neexistuje žiadne riziko spojené so vstupom komodít z hydiny do Únie z oblastí Ukrajiny uvedených v časti 1 prílohy I k nariadeniu (ES) č. 798/2008, z ktorých bol dovoz pozastavený na základe uvedeného nariadenia, zmeneného vykonávacím nariadením (EÚ) 2017/193.

                     (5)

                     Dňa 19. januára 2020 však Ukrajina potvrdila výskyt HPAI podtypu H5 v chove hydiny na svojom území. Vzhľadom na potvrdený výskyt ohniska HPAI už celé územie Ukrajiny nemožno považovať za územie bez výskytu tejto choroby, a preto veterinárne orgány Ukrajiny už nemôžu certifikovať zásielky komodít z hydiny na dovoz do Únie alebo prevoz cez jej územie z oblastí, ktorých sa uvedené ohnisko týka.

                     (6)

                     Veterinárne orgány Ukrajiny potvrdili, že v nadväznosti na výskyt ohniska v januári 2020 okamžite pozastavili vydávanie osvedčení pre zásielky komodít určených na dovoz do Únie alebo prevoz cez jej územie a zaviedli politiku likvidácie zvierat s cieľom kontrolovať HPAI a obmedziť šírenie tejto choroby.

                     (7)

                     Okrem toho Ukrajina predložila Komisii informácie o epidemiologickej situácii na svojom území a uviedla oblasti, na ktoré sa vzťahujú obmedzenia, ako aj opatrenia, ktoré prijala s cieľom zabrániť ďalšiemu šíreniu HPAI mimo týchto vyhradených oblastí. Komisia teraz tieto informácie vyhodnotila a na základe tohto hodnotenia, ako aj záruk poskytnutých Ukrajinou by sa malo konštatovať, že obmedzenie vstupu zásielok komodít z hydiny do Únie na oblasti postihnuté HPAI, na ktoré veterinárne orgány Ukrajiny uplatňujú obmedzenia z dôvodu súčasného výskytu ohniska, by malo postačovať na pokrytie rizík spojených so vstupom takýchto komodít do Únie.

                     (8)

                     Položka týkajúca sa Ukrajiny v zozname v časti 1 prílohy I k nariadeniu (ES) č. 798/2008 by sa preto mala zmeniť tak, aby zodpovedala súčasnej epidemiologickej situácii v tejto krajine. Príloha I k nariadeniu (ES) č. 798/2008 by sa preto mala zodpovedajúcim spôsobom zmeniť.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Časť 1 prílohy I k nariadeniu (ES) č. 798/2008 sa mení v súlade s prílohou k tomuto nariadeniu.

            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. marca 2020

                  Za Komisiu

                  predsedníčka

               Ursula VON DER LEYEN

            (1)  Ú. v. ES L 18, 23.1.2003, s. 11.

            (2)  Ú. v. EÚ L 343, 22.12.2009, s. 74.

            (3)  Nariadenie Komisie (ES) č. 798/2008 z 8. augusta 2008, ktorým sa ustanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (Ú. v. EÚ L 226, 23.8.2008, s. 1).

            (4)  Vykonávacie nariadenie Komisie (EÚ) 2017/193 z 3. februára 2017, ktorým sa mení príloha II k rozhodnutiu 2007/777/ES a príloha I k nariadeniu (ES) č. 798/2008, pokiaľ ide o položky týkajúce sa Ukrajiny v zoznamoch tretích krajín, z ktorých je povolený vstup určitých komodít do Únie v súvislosti s vysokopatogénnou vtáčou chrípkou (Ú. v. EÚ L 31, 4.2.2017, s. 13).

            PRÍLOHA
            V časti 1 prílohy I k nariadeniu (ES) č. 798/2008 sa položka týkajúca sa Ukrajiny nahrádza takto:

                        Kód ISO a názov tretej krajiny alebo územia

                        Kód tretej krajiny, územia, oblasti alebo jednotky

                        Opis tretej krajiny, územia, oblasti alebo jednotky

                        Veterinárne osvedčenie

                        Osobitné podmienky

                        Osobitné podmienky

                        Status dohľadu nad vtáčou chrípkou

                        Status očkovania proti vtáčej chrípke

                        Status kontroly salmonely

                        Vzor(-y)

                        Ďalšie záruky

                        Dátum ukončenia

                        Dátum začatia

                        1

                        2

                        3

                        4

                        5

                        6

                        6A

                        6B

                        7

                        8

                        9

                        „UA – Ukrajina

                        UA-0

                        Celá krajina

                        EP, E

                        UA-1

                        Celé územie Ukrajiny s výnimkou územia UA-2

                        WGM

                        POU, RAT

                        UA-2

                        Územie Ukrajiny, ktoré zodpovedá:

                        UA-2.1

                        Chersonská oblasť (región)

                        WGM

                        P2

                        30.11.2016

                        7. marca 2020

                        POU, RAT

                        P2

                        30.11.2016

                        7. marca 2020

                        UA-2.2

                        Odeská oblasť (región)

                        WGM

                        P2

                        4.1.2017

                        7. marca 2020

                        POU, RAT

                        P2

                        4.1.2017

                        7. marca 2020

                        UA-2.3

                        Černovická oblasť (región)

                        WGM

                        P2

                        4.1.2017

                        7. marca 2020

                        POU, RAT

                        P2

                        4.1.2017

                        7. marca 2020“

                        UA-2.4

                        Vinická oblasť (región), Nemyrivský rajón (okres), obce:

                                    dedina Berezivka

                                    dedina Bratslav

                                    dedina Budky

                                    dedina Bugakiv

                                    dedina Chervone

                                    dedina Chukiv

                                    dedina Danylky

                                    dedina Dovzhok

                                    dedina Horodnytsia

                                    dedina Hrabovets

                                    dedina Hranitne

                                    dedina Karolina

                                    dedina Korovayna

                                    dedina Korzhiv

                                    dedina Korzhivka

                                    dedina Kryklivtsi

                                    dedina Maryanivka

                                    dedina Melnykivtsi

                                    dedina Monastyrok

                                    dedina Monastyrske

                                    mesto Nemyriv

                                    dedina Novi Obyhody

                                    dedina Ostapkivtsi

                                    dedina Ozero

                                    dedina Perepelychcha

                                    dedina Rachky

                                    dedina Salyntsi

                                    dedina Samchyntsi

                                    dedina Sazhky

                                    dedina Selevintsi

                                    dedina Sholudky

                                    dedina Slobidka

                                    dedina Sorokoduby

                                    dedina Sorokotiazhyntsi

                                    dedina Velyka Bushynka

                                    dedina Vovchok

                                    dedina Vyhnanka

                                    dedina Yosypenky

                                    dedina Zarudyntsi

                              dedina Zelenianka

                        WGM

                        P2

                        19.1.2020

                        POU, RAT

                        P2

                        19.1.2020